
Parlamentul României

Camera Deputaţilor
Comisia pentru apărare, ordine                                                                                                                                                            Bucureşti, 03.11.2009

publică  şi  siguranţă  naţională                                                                                                                                                            PL.x 520                                                        

           Nr. 32/553/2009

AVIZ

asupra proiectului de Lege privind aprobarea Ordonanţei de urgenţă a Guvernului nr. 86/2009 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională Romtehnica-S.A către Ministerul Apărării Naţionale

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 86/2009 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională Romtehnica-S.A către Ministerul Apărării Naţionale, transmis cu adresa nr. PL.x 520 din 28 octombrie 2009 şi înregistrat sub nr. 32/553 din 29 octombrie 2009.

Potrivit dispoziţiilor art.75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională. 
           În temeiul prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege sus menţionat, în şedinţa din 3 noiembrie 2009.

Membrii Comisiei au examinat proiectul de lege supus avizării, expunerea de motive, precum şi avizul favorabil al Consiliului Legislativ nr. 730 din 29.06.2009. 


În raport cu obiectul şi conţinutul său, proiectul de lege face parte din categoria legilor organice.

 În urma dezbaterilor, Comisia a hotărât, cu unanimitate de voturi pentru, avizarea favorabilă a proiectului de lege în forma adoptată de Senat, cu amendamentele menţionate în anexa la prezentul aviz.

PREŞEDINTE,

Costică CANACHEU
ANEXA

	Nr.

crt.
	Text Senat
	Text propus

(autorul amendamentului)
	Motivarea

amendamentului

	1.
	Titlul Ordonanţă de urgenţă a Guvernului nr. 86/2009 privind reglementarea de măsuri fiscale pentru unele livrări de bunuri şi prestări de servicii efectuate de C.N. Romtehnica S.A. către Ministerul Apărării Naţionale
	Titlul Ordonanţă de urgenţă a Guvernului privind reglementarea de măsuri fiscale pentru unele livrări de bunuri şi prestări de servicii efectuate de operatorii economici către Ministerul Apărării Naţionale
	.

În contextul actualei crize economico-financiare, lipsa resurselor necesare pentru efectuarea plăţii taxei pe valoarea adăugată aferente contractelor de achiziţii încheiate de operatorii economici care acţionează în calitate de comisionar ar conduce la îngreunarea îndeplinirii angajamentelor asumate faţă de organismele internaţionale.

	2.
	Art. 1. - Prin derogare de la prevederile art. 1342 din Legea nr. 571/2003 privind Codul fiscal, cu modificările şi completările ulterioare, exigibilitatea taxei pe valoarea adăugată pentru livrările de bunuri/prestările de servicii efectuate către Ministerul Apărării Naţionale de către Compania Naţională "Romtehnica" - S.A., care acţionează în calitate de comisionar, în nume propriu, dar în contul Ministerului Apărării Naţionale, intervine la data încasării de către Compania Naţională "Romtehnica" - S.A. a contravalorii integrale a bunurilor livrate/serviciilor prestate şi a taxei aferente acestora, dar nu mai târziu de 31 august 2010. Pentru bunurile/serviciile acordate cu titlu gratuit, pentru care se datorează TVA conform titlului VI - Taxa pe valoarea adăugată din Legea nr. 571/2003, cu modificările şi completările ulterioare, exigibilitatea taxei pe valoarea adăugată intervine la data încasării de către Compania Naţională "Romtehnica" - S.A. a contravalorii totale sau parţiale a acestei taxe de la Ministerul Apărării Naţionale, dar nu mai târziu de 31 august 2010.
	Art. 1. – Prin derogare de la prevederile art. 1342 din Legea nr. 571/2003 privind Codul fiscal, cu modificările şi completările ulterioare, exigibilitatea taxei pe valoarea adăugată pentru livrările de bunuri/prestările de servicii efectuate către Ministerul Apărării Naţionale de către operatorii economici, care acţionează în calitate de comisionari, în nume propriu dar în contul Ministerului Apărării Naţionale, denumiţi în continuare operatori economici, intervine la data încasării de către aceştia a contravalorii integrale a bunurilor livrate / serviciilor prestate şi a taxei aferente acestora, dar nu mai târziu de 31 august 2010. Pentru bunurile / serviciile acordate cu titlu gratuit, pentru care se datorează TVA conform Titlului VI - Taxa pe valoarea adăugată din Legea nr. 571/2003 privind Codul fiscal, cu modificările şi completările ulterioare, exigibilitatea taxei pe valoarea adăugată intervine la data încasării de către operatorii economici a contravalorii totale sau parţiale a acestei taxe de la Ministerul Apărării Naţionale, dar nu mai târziu de 31 august 2010.

